stanford-oval/wikipedia huggingface dataset:
הודעת הקיסר הירוהיטו על כניעת יפן
שידור

גורמים רבים בצבא היפני הקיסרי סירבו לקבל את העובדה שהקיסר עומד לסיים את המלחמה, והאמינו שהדבר לא מכובד. כ-1,000 קצינים וחיילים פשטו על הארמון הקיסרי בערב 14 באוגוסט כדי להרוס את ההקלטה. המורדים איבדו דרכם בעת שהסתובבו במבנה הארמון ולא הצליחו למצוא את ההקלטות, שהוסתרו בערימת מסמכים. שני התקליטים סומנו כמקור והעתק והוברחו בהצלחה מהארמון, המקור בקופסת לכה והעותק בשקית אוכל. מייג'ור קנג'י האטנאקה ניסה לעצור את השידור בתחנת תאגיד השידור אך קיבל הוראה לחדול ממעשיו מצבא המחוז המזרחי.
בבוקר 15 באוגוסט הודיעו כל תחנות תאגיד השידור כי הקיסר יפנה לאומה בצהריים. רבים מהאנשים לבשו בגדים רשמיים לרגל האירוע. באותו יום בצהריים הנחה כרוז של התאגיד להתכונן להודעה "בעלת חשיבות עליונה". ההמנון הלאומי הושמע, ואחריו נאומו של הקיסר. זו הייתה הפעם הראשונה שיפנים מן השורה שמעו את קולו של קיסר יפני כלשהו.
כדי להקל על הבלבול הצפוי, לאחר סיום הנאום הבהיר קריין רדיו כי הודעת הקיסר פירושה שיפן נכנעת. לפי העיתונאי הצרפתי רוברט גווילין, שחי אז בטוקיו, עם סיום ההודעה הסתגרו רוב היפנים בבתיהם או בבתי העסק שלהם למשך מספר שעות כדי להפנים את משמעות ההודעה.
תוכן

אף על פי שהמילה "כניעה" לא נאמרה במפורש, הקיסר הורה לממשלתו למסור לבעלות הברית כי "האימפריה מקבלת את הוראות ההצהרה המשותפת שלהן", כלומר לקבל את הצהרת פוטסדאם. הוא נימק את החלטת יפן לצאת למלחמה כאקט שמטרו "שימור עצמי והבטחת היציבות במזרח אסיה" והתייחס לכשלונות ולתבוסות של השנים האחרונות, ואמר כי "מצב המלחמה התפתח לאו דווקא לטובת יפן". הוא הזכיר את הטלת פצצות האטום על הירושימה ועל נגסאקי ימים קודם לכן, וכינה את פצצת האטום "פצצה חדשה ואכזרית ביותר", אשר מאיימת לא רק על יפן בהשמדה כוללת, אלא על האנושות כולה. הקיסר סיים בקריאה לעם היפני "להתמסר לבנייה לעתיד".
השידור תורגם לאנגלית ושודר לעולם במקביל על ידי מגיש הרדיו טדאיצ'י היראקאווה. בארצות הברית, רשות התקשורת הפדרלית (FCC) הקליטה את השידור, והטקסט שלו הופיע במלואו בניו יורק טיימס.
אף שכניעת יפן נחתמה באופן רשמי רק כשבועיים וחצי לאחר מכן, יום נאומו של הקיסר מצוין ביפן כיום סיומה של מלחמת העולם.
טקסט מלא

לנתינים הטובים והנאמנים שלנו, לאחר שהרהרנו לעומקו של דבר במגמות הכלליות של העולם ובתנאים המתקיימים באימפריה שלנו כיום הלכה למעשה, החלטנו להביא את המצב הנוכחי לפתרונו באמצעות נקיטת צעד יוצא דופן. הורינו לממשלתנו למסור לממשלות ארצות הברית, בריטניה, סין וברית המועצות שהאימפריה שלנו מקבלת את הוראות ההצהרה המשותפת שלהן.
לשאוף לשגשוג ולאושר המשותף של כל העמים, כמו גם לביטחונם ולרווחתם של נתינינו, היא החובה החגיגית שנמסרה לנו מאבותינו הקיסריים וקרובה ללבנו.
אכן, הכרזנו מלחמה על אמריקה ועל בריטניה מתוך רצוננו הכנה להבטיח את שימורה העצמי של יפן ואת היציבות של מזרח אסיה. רחוק היה ממחשבתנו לפגוע בריבונות של אומות אחרות או לפעול להתפשטות טריטוריאלית.
ברם, עכשיו המלחמה נמשכת כמעט ארבע שנים. למרות המיטב שעשו כולם - הלחימה האמיצה של כוחות הצבא והצי, חריצותם וקפדנותם של משרתי המדינה והשירות המסור של מאה מיליון אנשינו - מצב המלחמה התפתח לאו דווקא לטובתה של יפן, בעוד שהמגמות הכלליות של העולם פנו כולן נגד האינטרס שלה.
יתרה על כך, האויב החל לעשות שימוש בפצצה חדשה ואכזרית ביותר, שכוחה לעשות נזק הוא, אכן, בלתי יתואר, גובה מחיר של חיים חפים מפשע רבים. אם נמשיך להילחם, לא רק שבכך נביא להתמוטטותה ולכליונה של האומה היפנית, אלא גם נוביל להכחדה מוחלטת של הציוויליזציה האנושית. בהינתן שכך הדברים, כיצד נוכל להציל את מיליוני נתינינו, או לכפר על עצמנו בפני הרוחות הקדושות של אבותינו הקיסריים? זו הסיבה שבגינה הורינו לקבל את ההכרזה המשותפת של המעצמות.
איננו יכולים אלא להביע את תחושת הצער העמוקה ביותר למדינות בעלות הברית שלנו במזרח אסיה, אשר שיתפו פעולה באופן עקבי עם האימפריה לקראת שחרור מזרח אסיה. המחשבה על אותם קצינים וגברים כמו גם על האחרים שנפלו בשדות המערכה, על אלה שמתו בתפקידם, או על אלה שמצאו מותם בטרם עת ועל כל משפחותיהם השכולות, מכאיבה ללבנו יומם ולילה. רווחת הפצועים ונפגעי המלחמה, וזו של אלה שאיבדו את בתיהם ופרנסתם, הן בראש מעיינינו.
הקשיים והייסורים להם עמנו יהיה נתון מעתה והלאה יהיו בוודאי גדולים. אנו מודעים היטב לרגשות המקננים בלבכם פנימה, הנתינים שלנו. ברם, הנה זוהי החלטתנו, בהתאם לציוויי הזמן והגורל, לסלול את הדרך לשלום מקיף לכל הדורות הבאים על ידי כך שנעמוד במה שלא ניתן לעמוד בו ונסבול את מה שלא ניתן לסבול אותו. בעודנו מצליחים להגן על מבנה המדינה ולחזקו, אנו תמיד לצידכם, נתינינו הטובים והנאמנים, ותלויים בכנות וביושרה שלכם.
היזהרו מאוד מאוד מכל התפרצות רגש שעלולה לעורר סיבוכים מיותרים, או מכל מחלוקות וסכסוכי אחים שעלולים לחולל בלבול, לתעתע ולגרום לאובדן אמון העולם.
תמשיך האומה כמשפחה אחת מדור לדור, איתנה תמיד באמונתה בנצחיות אדמתה הקדושה, ומכירה בנטל האחריות הכבד ובדרך הארוכה שלפניה. אגדו את כוחותיכם על מנת להקדיש עצמכם לבנייה לעתיד. שמרו על דרך הישר, אמצו רוח אצילה ותפעלו בעוז - כך תגדילו תהילתה של האימפריה ותצעדו עם העולם בהתקדמותו.
הערות שוליים

↑  "当庁が管理する先の大戦関係の資料について - 宮内庁". www.kunaicho.go.jp (ביפנית). נבדק ב-27 בדצמבר 2017. {{cite web}}:  (עזרה)
↑  "The coup against the Emperor's broadcast that never was". Kyodo. The Japan Times. נבדק ב-4 ביוני 2020. {{cite news}}:  (עזרה)
1 2 3  Toland, John (2003). The Rising Sun: The Decline and Fall of the Japanese Empire 1939-1945. The Modern Library. pp. 838, 849. ISBN 9780812968583.
1 2 3  "Hirohito's "Jewel Voice Broadcast"". The Air Force Association. באוגוסט 2012. אורכב מ-המקור ב-10 בספטמבר 2013. נבדק ב-14 באוגוסט 2013. {{cite web}}:  (עזרה)
↑  Roberson, John (1985). Japan: From Shogun to Sony, 1543-1984. Atheneum Books. ISBN 9780689310768.
↑  Jarnes, Mark (29 באוגוסט 2016). "The Emperor's speech: lucid but appropriately indirect". The Japan Times. נבדק ב-2022-01-30. {{cite web}}:  (עזרה)
↑  Oe, Kenzaburo (7 במאי 1995). "The Day the Emperor Spoke in a Human Voice". The New York Times. ISSN 0362-4331. נבדק ב-2022-01-30 – via NYTimes.com. {{cite news}}:  (עזרה)
↑  Media, Propaganda and Politics in 20th-Century Japan. The Asahi Shimbun Company. 26 בפברואר 2015. p. 284. ISBN 9781472512260. נבדק ב-4 ביוני 2020. {{cite book}}:  (עזרה)
↑  "Text of Hirohito's Radio Rescript", The New York Times: 3, 15 באוגוסט 1945, נבדק ב-8 באוגוסט 2015 {{citation}}:  (עזרה)
| --- | --- |
בקרת זהויות :  NDL: 01070931
הוא חזר בתשובה

| --- | --- |
 סינגל בביצוע אריק איינשטיין
 מתוך האלבום פסק זמן
 יצא לאור:  1984 
 שפה:  עברית 
 כתיבה:  אריק איינשטיין 
 לחן:  שם טוב לוי 
 
"הוא חזר בתשובה" הוא שיר שכתב אריק איינשטיין והלחין שם טוב לוי. השיר מופיע באלבומם המשותף "פסק זמן", שיצא בשנת 1984.
רקע לכתיבת השיר

השיר נכתב על ידי איינשטיין לאחר שקרא כתבה בעיתון על נתק ביחסים בין ילדים להורים לאחר שאלה חזרו בתשובה. יש הטוענים כי השיר נכתב על חברו אורי זוהר, אך לא כך הדבר. יחד עם זאת בהלווייתו של איינשטיין ספד לו זוהר וציטט שורה מהשיר:
אמרת 'הלך לי חבר' אבל אתה הלכת לפניי
למרות שנשאל איינשטיין לא ענה אם השיר נכתב על אורי זוהר. זוהר היה חברו הטוב מימיה העליזים של חבורת לול. זוהר לא היה היחיד שחזר בתשובה מקרב אמנים ידועים באותה תקופה. היו בהם פופיק ארנון ואיקא ישראלי. גם אשתו של זוהר ואם ילדיו אליה, חזרה בתשובה וכך בניו של זוהר ואיינשטיין.
הקליפ לקוח מתוך התכנית "לא עומד בקצב" משיריו של איינשטיין ששודרה בערוץ 1 ב-1985.
בחצי הגמר של התכנית הכוכב הבא, ביצעו האחים גת את השיר.
דמויי יונים

| דמויי יונים |
| --- | --- |
 Gallicolumba luzonica
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
קבוצה:: דמויי יונאים
קבוצה:: דמויי יונים
סדרה:: בעלי אגן דמוי לטאה
תת־סדרה:: תרופודה
שם מדעי
 Columbimorphae

דמויי יונים (שם מדעי: Columbimorphae) הוא ענף של עופות בתראים, המכיל שלוש סדרות הקרובות ליונים ולקרוביהם. קבוצה זו הוגדרה ב-1790 בהתבסס על ניתוחים גנומים ומורפולוגים דומים.
הקבוצות הקרובות ליונאים (Columbiformes) הם הקטות שכיום נחשבים לסדרה עצמאית (Pterocliformes), לאחר ששויכו במקור לסדרות אחרות כמו התרנגולאים, החופמאים והיונאים. סדרה נוספת הקרובה אליהם היא המסיטאים (Mesitornithiformes) החיים רק במדגסקר.
מיני עופות אלה קטנים בגודלם והגדול ביותר מביניהם היה הדודו האפור מהאי מאוריציוס שנכחד בעת. מין זה הגיע לגובה מטר אחד ולמשקל של 10 עד 17 קילוגרם.
מיון

קבוצה דמויי יונים (Columbimorphae)
סדרה יונאים (Columbiformes)
משפחה יוניים (Columbidae)
סדרה קטאים (Pterocliformes)
משפחה קטיים (Pteroclididae)
סדרה מסיטאים (Mesitornithiformes)
משפחה מסיטיים (Mesitornithidae)
הומוגניות (כימיה)

הומוגניות של תערובת חומרים היא אחידות התערובת. תערובת נחשבת הומוגנית כשבמקרה שמחלקים אותה לשניים תהיה כמות שווה מכל המרכיבים בשני החלקים. הומוגניות היא התכונה ההפוכה להטרוגניות.
הומוגניות תלויה בטווח הגודל שבו מסתכלים. תערובת של חומרים תהיה הומוגנית בחלוקה לשניים, רק כל עוד הגודל של החלקים גדול בהרבה מגודל המרכיבים הבסיסיים בתערובת; מתחת לגודל זה אין משמעות להגדרה של תערובת הומוגנית.
תהליך של הפיכת תערובת להומוגנית קרוי המגון (הומוגניזציה).
ראו גם

תערובת
הטרוגניות
ערך זה הוא קצרמרבנושא כימיה. אתם מוזמנים לתרום לוויקיפדיה ו.
דמויי חזיר

| דמויי חזיר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
שם מדעי
 Suina ‏גריי, 1868

חזיר נהרות
דְּמוּיֵי חֲזִיר (שם מדעי: Suina; בעבר: Suiformes) היא תת-סדרה של יונקים בסדרת מכפילי הפרסה הכוללת את מכפילי הפרסה הקדומים ביותר. תת-הסדרה כוללת שתי משפחות קיימות: חזיריים ופקאריים. אחד ממיני תת-הסדרה בוית - חזיר הבית.
מיון

חזיריים (Suidae)
בבירוסה (Babyrousa) בו 4 מינים
חזיר יבלות (Phacochoerus) בו 2 מינים
חזיר (Sus) בו 9 מינים
מין יחיד חזיר יער ענק (Hylochoerus meinertzhageni)
מין יחיד חזיר גמדי (Porcula salvania)
חזיר אדום (Potamochoerus) בו 2 מינים
פקאריים (Tayassuidae)
מין יחיד טאיאסו לבן שפתיים (Tayassu pecari)
מין יחיד קטגונוס צ'אקו (Catagonus wagneri)
פקארי (Pecari) בו 2 מינים
הערות שוליים

↑  מילון בעלי חיים א"י (תשכ"ג), 1963, באתר האקדמיה ללשון העברית
| --- | --- |
בקרת זהויות :  GND: 4814734-5 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
דמויי יונאים

| דמויי יונאים |
| --- | --- |
 Patagioenas fasciata  חוברה מדברית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
קבוצה:: דמויי יונאים
סדרה:: בעלי אגן דמוי לטאה
תת־סדרה:: תרופודה
שם מדעי
 Columbaves

דמויי יונאים (שם מדעי: Columbaves) הוא ענף של עופות בתראים, המכיל שש סדרות הקרובות ליונים ולקרוביהם, המבוססת על ניתוחים גנומים דומים, אם כי יש עליהם מחלוקות. היא הוגדרה רק ב-2015, אך הקבוצות הפנימיות בה הוגדרו עוד לפני.
דמויי היונאים מחולקים לשתי קבוצות: Otidimorphae ובה הקוקיות והחובות ו-Columbimorphae ובה היונים והקטות. בעבר הייתה בקבוצה גם הקבוצה מירנדורניטס, הכוללת את הפלמינגואים והטבלנאים אשר כיום נחשבים לקרובי החופמאים ועופות מים מהקבוצה דמויי שקנאים.
בעבר הסדרות של קבוצה זו שויכו לענף הטקסונומי Metaves ("עופות אחרים") שבוטל.
מיון

קבוצה Otidimorphae
סדרה קוקיתאים (Cuculiformes)
משפחה קוקייתיים (Cuculidae)
סדרה טוראקואים (Musophagiformes)
משפחה טוראקיים (Musophagidae)
סדרה חובתאים (Otidiformes)
משפחה חובתיים (Otididae)
קבוצה דמויי יונים (Columbimorphae)
סדרה יונאים (Columbiformes)
משפחה יוניים (Columbidae)
סדרה קטאים (Pterocliformes)
משפחה קטיים (Pteroclididae)
סדרה מסיטאים (Mesitornithiformes)
משפחה מסיטיים (Mesitornithidae)
ערך זה הוא קצרמרבנושא עופות. אתם מוזמנים לתרום לוויקיפדיה ו.
הארי וולטר

| --- | --- |
אין תמונה חופשית
 לידה:  20 במרץ 1929 ברלין, רפובליקת ויימאר 
 פטירה:  31 בדצמבר 2013 (בגיל 84) פורט סנט ג'יימס, קולומביה הבריטית, קנדה 
 מדינה:  גרמניה 
 מפלגה:  המפלגה הסוציאל-דמוקרטית של גרמניה 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה 
 
הארי וולטר (בגרמנית: Harry Walter;‏ 20 במרץ 1929, ברלין – 31 בדצמבר 2013, פורט סנט ג'יימס, קולומביה הבריטית, קנדה) היה צלם גרמני ומומחה לפרסום. התפרסם בשנות ה-80 של המאה ה-20 כיועץ ומנהל קמפייני הבחירות של אישים ידועים ממפלגות סוציאליסטיות ברחבי העולם, בהם: ברונו קרייסקי (אוסטריה), שמעון פרס (ישראל), לואיס אלברטו מונגה (קוסטה ריקה) ומריו סוארש (פורטוגל).
וולטר שכונה לימים בידי פטר רדונסקי (גר'), "אבי הפרסום הפוליטי בגרמניה", החל לנהל קמפיינים פוליטיים בגרמניה ב-1969 עבור וילי ברנדט ושוב עבורו ב-1972. ב-1976 וב-1980 ליווה את הקמפיינים של הלמוט שמידט.
ב-1980 עזב את גרמניה והתיישב בקולומביה הבריטית משם נקרא לנהל קמפיינים פוליטיים ברחבי העולם.
לקריאה נוספת

Campaigning international, von Harry Walter und Jana Polgart, Verlag: Helmut Schmidt Medien 2013, ISBN 978-3-00-038087-7 (בגרמנית)
Hubert Maessen (גר'): Harry Walter: 60 – Die Biographie des Vaters der politischen Werbung in Deutschland, ISAP (Institut für Strategie, Analyse und Planung), Neuss 1989 (בגרמנית)
Harry Walter – der Königsmacher. Filmportrait. De Campo-Film Köln für WDR-Fernsehen, 1989. Regie: Ulrike Filgers. 45 דקות (בגרמנית)
הדיוויזיה ה-18 (ורמאכט)

| --- | --- |
סמל הדיוויזיה
סמל הדיוויזיה
 פרטים
 מדינה:  גרמניה הנאצית גרמניה הנאצית
 שיוך:   ורמאכט
 סוג:  דיוויזיית חיל רגלים
 אירועים ותאריכים
 תקופת הפעילות:  1 באוקטובר 1934 – 2 במאי 1945 (10 שנים)
 מלחמות:  מלחמת העולם השנייה
 פיקוד
 מפקדים
הדיוויזיה ה-18 (בגרמנית: 18. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, ובקרבות שונים בחזית המזרחית. לאחר מכן הוסבה לדיוויזיית הפאנצרגרנדיר ה-18, שלחמה בחזית המזרחית ובכלל זה בקרב על ברלין.
היסטוריה > הדיוויזיה הממונעת ה-18

הדיוויזיה הוקמה ב-1 באוקטובר 1934 בליגניץ, והועמדה תחת פיקוד הרמן הות. במהלך המערכה בפולין לחמה הדיוויזיה כחלק מהקורפוס ה-11, במסגרת הארמייה העשירית, ובמהלך המערכה על צרפת לחמה הדיוויזיה כחלק מהקורפוס ה-4 במסגרת הארמייה השישית, ולאחר מכן כחלק מהקורפוס ה-10 במסגרת הארמייה ה-18, ובשלב השני כחלק מקורפוסים שונים במסגרת הארמייה השישית. ב-1 בנובמבר 1940 הוסבה הדיוויזיה לדיוויזיה ממונעת. במהלך מבצע ברברוסה לחמה הדיוויזיה כחלק מהקורפוס הממונע ה-57 במסגרת ארמיית הפאנצר השלישית, ואף השתתפה בקרב ביאליסטוק-מינסק, ובאוגוסט 1941 הועברה הדיוויזיה תחת פיקוד הארמייה ה-16 ולחמה עמה בקרב לנינגרד. באוקטובר 1941 הועברה הדיוויזיה תחת פיקוד הארמייה ה-18, ולאחר מכן לחמה הדיוויזיה בקרבות שונים בגזרה הצפונית.
היסטוריה > דיוויזיית הפאנצרגרנדיר ה-18

ב-23 ביולי 1943 שונה שמה של הדיוויזיה לדיוויזיית הפאנצרגרנדיר ה-18. הדיוויזיה לחמה כחלק מהארמייה הרביעית, ובמהלך מבצע בגרטיון הושמדה הדיוויזיה על יד בוברויסק.
בסתיו 1944 הוקמה הדיוויזיה מחדש, על בסיס חטיבת הפאנצר ה-105, והועמדה תחת פיקוד הארמייה הרביעית, עמה לחמה בקרבות בפרוסיה המזרחית. ב-21 במרץ 1945 הוקמה הדיוויזיה שוב על בסיס דיוויזיות הפאנצר הולשטיין ושלזיה, ובאפריל השתתפה הדיוויזיה בקרב על ברלין, שם הושמדה ב-2 במאי 1945.
מפקדים

| שם | כהונה | הערה |
| --- | --- | --- |
| הרמן הות | 1 באוקטובר 1934 - 1 באפריל 1938 | הדיוויזיה הממונעת ה-18 |
| אריך פון מאנשטיין | 15 באוקטובר 1935 - 26 באוגוסט 1939 | הדיוויזיה הממונעת ה-18 |
| פרידריך-קרל קרנץ | 26 באוגוסט 1939 - 24 במרץ 1941 | הדיוויזיה הממונעת ה-18 |
| פרידריך הרליין | 1 באפריל 1941 - 15 בדצמבר 1941 | הדיוויזיה הממונעת ה-18 |
| ורנר פון ארדמאנסדורף | 15 בדצמבר 1941 - 23 ביולי 1943 | הדיוויזיה הממונעת ה-18 |
| ורנר פון ארדמנסדורף | 23 ביולי 1943 - 9 באוגוסט 1943 | דיוויזיית הפאנצרגרנדיר ה-18 |
| קרל-לודוויג צוטאפרן | 9 באוגוסט 1943 - 14 באפריל 1944 | דיוויזיית הפאנצרגרנדיר ה-18 |
| קורט יאהן | 14 באפריל 1944 - 24 במאי 1944 | דיוויזיית הפאנצרגרנדיר ה-18 |
| קרל-לודוויג צוטאפרן | 24 במאי 1944 - 28 ביולי 1944 | דיוויזיית הפאנצרגרנדיר ה-18 |
| הנס בלזן | 10 בספטמבר 1944 - 1 בינואר 1945 | דיוויזיית הפאנצרגרנדיר ה-18 |
| יוזף ראוך | 1 בינואר 1945 - 2 במאי 1945 | דיוויזיית הפאנצרגרנדיר ה-18 |
הבחירות ללוק סבהה (2014)

הבחירות ללוק סבהה ב-2014 התקיימו בתשעה פעימות מ-7 באפריל ועד ל-12 במאי, ונקבע בהם הרכבו של הלוק סבהה השישה עשר. הבחירות, בהם היו 834 מיליון בעלי זכות הצבעה, היו הבחירות הגדולות עולם עד לבחירות ללוק סבהה ב-2019, ובסך הכל התמודדו בהם 8,251 מועמדים על 543 מושבים בלוק סבהה.
בבחירות נצחה מפלגת העם ההודית, שזכתה ב-282 מושבים ובכ-31% מקולות המצביעים. יחד עם שאר חברות הברית הדמוקרטית הלאומית, קואליציית מפלגות שבהנהגתה, זכו ב-336 מושבים ו-38.5% מהקולות. הברית זכתה לרוב הגדול ביותר מהבחירות ב-1984 והייתה זו הפעם הראשונה מאז בה מפלגה יחידה זכתה ברוב מושבי הלוק סבהה.
עבור הקונגרס הלאומי ההודי היו בחירות אלו בעלת התוצאה הגרועה ביותר מאז הקמתה, כשהיא זוכה ב-19.31% שנתנו לה 44 מושבים בלבד. החזית הפרוגרסיבית הלאומית, קואליציית המפלגות בהנהגתה, זכתה ב-59 מושבים בסך הכל. עקב הדרישה ל-55 מושבים עבור מעמד רשמי של יו"ר אופוזיציה, לא כיהן יו"ר אופוזיציה לאחר הבחירות.
רקע

הבחירות ללוק סבהה נערכות אחת לחמש שנים, אלא אם כן הלוק סבהה מפוזר קודם לכן. הבחירות הקודמות לוק סבהה התקיימו במאי עד אפריל 2009, וכהונתה עמדה לתום ב-31 במאי 2014. ההצבעה נוהלה על ידי ועדת הבחירות של הודו, ובעקבות היקפה הגדול נוהלה בתשעה פעימות.
לקראת הבחירות הודיע ראש ממשלת הודו היוצא מטעם הקונגרס הלאומי ההודי מאנמוהאן סינג כי לא יתמודד לכהונה נוספת. סוניה גנדי, נשיאת מפלגת הקונגרס והקמיינרית הבולטת של המפלגה עברה ניתוח ב־2011 ומצב בריאותה לא הניח לה להיות מעורבת בקמפיין. המפלגה החליטה לא להציב מועמד רשמי לתפקיד ראש הממשלה, ורהול גנדי ניהל את קמפיין הבחירות של המפלגה.
בספטמבר 2013 החליטה הוועדה הפרלמנטרית של מפלגת העם ההודית כי ראש השרים הכריזמטי של גוג'ראט נרנדרה מודי יהיה מועמד המפלגה בבחירות לראשות הממשלה. בחירתו למועמד הייתה בניגוד לדעתם של חלק ממנהיגי המפלגה הבולטים, בהם לאל קרישנה אדוואני וג'סוואנט סינג, והובילה לפרישת הג'נטה דאל (מאוחדת) בראשות ניטיש קומאר מהברית הדמוקרטית הלאומית. מודי התמודד במחוז בחירה בורנסי שבאוטר פרדש.
שתי מפלגות הגדולות הקימו קואליציות קודם לבחירות, הברית המתקדמת המאוחדת של הקונגרס והברית הדמוקרטית הלאומית של מפלגת העם ההודית, המפלגות הקומוניסטיות הקימו את חזית השמאל, ומפלגות נוספות התמודדו ללא שותפות בקואליציות. בסך הכך הששתתפו בבחירות 484 מפלגות.
תוצאות הבחירות

| 0 | 1 | 2 | 3 | 4 | 5 |
| --- | --- | --- | --- | --- | --- |

| מפלגה | מפלגה | מושבים | קולות | אחוזים | שינוי |
|  | מפלגת העם ההודית | 282 | 171,660,230 | 31.00% | 166  |
|  | הקונגרס הלאומי ההודי | 44 | 106,935,942 | 19.31% | 162  |
|  | בהוג'אן סמג' | 0 | 22,946,346 | 4.14% | 21  |
|  | טרינמול קונגרס | 34 | 21,262,665 | 3.84% | 15  |
|  | מפלגת סמג'וואדי | 5 | 18,673,089 | 3.37% | 18  |
|  | אנה דראווידה מונטרה קזגאם הכלל הודית | 37 | 18,111,579 | 3.27% | 28  |
|  | המפלגה הקומוניסטית של הודו (מרקסיסטית) | 9 | 17,988,955 | 3.25% | 7  |
|  | טלוגו דזאם | 16 | 14,099,230 | 2.55% | 10  |
|  | מפלגת הקונגרס YSR | 9 | 13,995,435 | 2.53% | 9  |
|  | אאם אדמי | 4 | 11,325,387 | 2.05% | חדש |
|  | שיוו סנה | 18 | 10,262,544 | 1.85% | 7  |
|  | דראווידה מונטרה קזגאם | 0 | 9,631,246 | 1.74% | 18  |
|  | ביג'ו ג'נטה דאל | 20 | 9,489,946 | 1.71% | 6  |
|  | מפלגת הקונגרס הלאומית | 6 | 8,635,558 | 1.56% | 3  |
|  | ראשטריה ג'נטה דאל | 4 | 7,440,937 | 1.34% |  |
|  | טלנגאנה רשטרה סמיתי | 11 | 6,736,270 | 1.22% | 9  |
|  | ג'נטה דאל (מאוחדת) | 2 | 5,992,281 | 1.08% | 18  |
|  | המפלגה הקומוניסטית של הודו | 1 | 4,327,460 | 0.78% | 3  |
|  | ג'נטה דאל (חילונית) | 2 | 3,731,481 | 0.67% | 1  |
|  | שירומאני אקאלי דאל | 4 | 3,636,148 | 0.66% |  |
|  | לוק דאל ההודית הלאומית | 2 | 2,799,899 | 0.51% | 2  |
|  | החזית הדמוקרטית המאוחדת הכלל הודית | 3 | 2,333,040 | 0.42% | 2  |
|  | לוק ג'אן שקטי | 6 | 2,295,929 | 0.41% | 6  |
|  | דזיה מופוקו דראווידה קזגאם | 0 | 2,078,843 | 0.38% |  |
|  | פטאלי מקאל קטצ'י | 1 | 1,827,566 | 0.33% | 1  |
|  | המפלגה סוציאליסטית המהפכנית | 1 | 1,666,380 | 0.30% | 1  |
|  | ג'הרקאנד מוקטי מורצ'ה | 2 | 1,637,994 | 0.30% |  |
|  | ג'הרקנד ויקאס מורכה (פרג'טנטריק) | 0 | 1,579,772 | 0.29% |  |
|  | מרמולרצ'י דראווידה מונטרה קזגאם | 0 | 1,417,535 | 0.26% | 1  |
|  | גוש הקדמה הכלל הודי | 0 | 1,211,418 | 0.22% | 2  |
|  | סוואבהימאני פקשה | 1 | 1,105,073 | 0.20% |  |
|  | איחוד הליגה המוסלמית ההודית | 2 | 1,100,096 | 0.20% |  |
|  | ראשטריה לוק סמטה | 3 | 1,078,473 | 0.19% |  |
|  | המפלגה הקומוניסטית של הודו (מרקסיסטית-לנינסטית) שחרור | 0 | 1,007,275 | 0.18 |  |
|  | החזית העממית של נגה | 1 | 994,505 | 0.18% |  |
|  | אפנה דאל | 2 | 821,820 | 0.15% |  |
|  | מפלגת אנשי ג'מו וקשמיר הדמוקרטית | 3 | 732,644 | 0.13% |  |
|  | כל הודו מג'ילס-א-איתאהדול מוסלמין | 1 | 732,644 | 0.13% |  |
|  | מפלגת העם הלאומית | 1 | 576,448 | 0.10% |  |
|  | קרלה קונגרס (M) | 1 | 424,194 | 0.08% |  |
|  | נ. ר. קונגרס הכלל הודי | 1 | 255,826 | 0.05% |  |
|  | החזית הדמוקרטית של סיקים | 1 | 163,698 | 0.03% |  |
| 422 מפלגות נוספות | 422 מפלגות נוספות | 0 |  |  |  |
|  | עצמאיים | 3 | 16,737,720 | 3.02% |  |
| נגד כל המועמדים | נגד כל המועמדים | – | 6,002,942 | 1.08% |  |
| סך הכל | סך הכל | 545 | 553,802,946 | 100.00 |  |
לאחר הבחירות

תוצאות הבחירות הוכרזו ב-16 במאי 2014. ראש הממשלה היוצא מטעם הקונגרס, מאנמוהאן סינג, הגיש את התפטרותו מתפקיד ראש הממשלה לנשיא הודו פרנב מוקהרג'י ב-17 במאי, אך המשיך לכהן כראש ממשלת מעבר עד השבעת נרנדרה מודי לראש הממשלה ב-26 במאי.
הערות שוליים

↑  Manmohan Singh rules out third term; says Modi as PM will be disastrous for India, Economic Times.India Times, ‏3 בינואר 2014
1 2  Torri, Michelguglielmo; Maiorano, Diego (2014). "India in 2014: The Annihilation of the Congress Party and the Beginning of the Modi Era". Asia Maior. XXV.
↑  Ruchi Dua, Narendra Modi is BJP's PM candidate for 2014, Advani disappointed, India Today, ‏12 בספטמבר 2013
הומוגניות (אסטרונומיה)

באסטרונומיה, הומוגניות היא תכונה של היקום לפיה כל חלק ממנו דומה לחלק אחר מבחינת ריכוז החומר (הכוונה לסדרי גודל של צבירי גלקסיות וסידורן בחלל).
על עיקרון זה נבנתה תאוריית המצב היציב שקדמה למודל המפץ הגדול והתחרתה בו תקופה מסוימת עד אשר גילוי קרינת הרקע אישש את מודל המפץ הגדול שהפך להיות המודל המקובל על רוב הקוסמולוגים.
בעוד שאת האיזוטרופיות של היקום אפשר לאשש על ידי מדידת הטמפרטורה של קרינת הרקע הקוסמית שבאה מכיוונים שונים בשיעורים פחות או יותר שווים (עם הבדלים קטנים שאכן נמדדו על ידי הלווין קובי), הרי שאת ההנחה לגבי ההומוגניות של היקום קשה יותר לבדוק בצורה ישירה כי אי אפשר לצפות על היקום מגלקסיה רחוקה אלא ניתן רק בתצפיות עקיפות לאשש את ההנחה בדבר ההומוגניות.
הגולם (קומיקס)

| --- | --- |

עטיפת הספר "הגולם: סיפורו של קומיקס ישראלי"
 מידע קומיקס
 יוצר:  אורי פינק, אלי אשד
 סוגה:  הומור וסאטירה
 ארץ מקור:  ישראל ישראל
 שפת המקור:  עברית
 מוציא לאור:  מודן הוצאה לאור 
 מספר הספרים:  1
 
הגולם היא סדרת קומיקס שיצרו אלי אשד ואורי פינק.
הגולם הוא לכאורה גיבור-על ישראלי, שהיה פופולרי מאוד בשנות החמישים, השישים והשבעים, ושהשפיע רבות בצמתים המכריעים של המדינה.
בהתחלה, פינק פרסם ביחד עם אשד ספר שמהווה מחווה ל"גולם" ודרכה הביע את השקפתו לגבי התרבות הישראלית.
מאוחר יותר, החלו השניים לכתוב סטריפ שבועי לאתר ynet באנגלית. הסטריפ הוא סאטירי ועוסק בביקורת על המצב הפוליטי בארץ. בקומיקס מופיעים בנוסף לגולם מפעילו מ"המוסד", שותפתו גיבורת-העל לילית, מתנחלים, פלסטינים, תלמידים עם סכינים וכן פוליטיקאים כמו שמעון פרס.
ספר "הגולם" יצא בשנת 2003 ואיתו גם סרטון אנימציה מוזיקלי בהשתתפות יסמין אבן.
הודנה

הודנה (בערבית: هدنة, תעתיק מדויק: הֻדְנָה) הוא מונח בשפה הערבית ובדת האסלאם, שמשמעותו הפסקת לחימה זמנית למטרת התארגנות לחידוש הלחימה.
פירוש המושג 'הודנה' > בעבר

על פי המסורת האסלאמית ללוחמי ג'יהאד מותר, בתנאים מסוימים, להכריז על הפסקת לחימה (מעין שביתת נשק) במלחמה נגד ה"כופרים" בדת האסלאם, זאת כאשר המלחמה משתבשת או כאשר בהערכת מצב מתברר שלאויב יש יותר כוח או יכולת מהם, ואם תימשך המלחמה האויב יגבר. מטרת ההודנה היא להתארגן מחדש להמשך המאבק, ולחזק את יכולת הלוחמים. ההודנה מוגבלת בזמן (10 שנים) ומותר להפר אותה אם האויב נחלש או כאשר ההכנה להמשך הלחימה הופסקה.
על ה"הודנה" מכריז מנהיג הלחימה ללוחמיו, ללא משא ומתן עם הצד השני. לכן ה"הודנה" אינה הסכם שביתת נשק מעשי בין שני הצדדים הלוחמים, שכן פירוש ההודנה הוא לא הסכם הפסקת אש מתואם בין שני הצדדים, אלא הפסקת לחימה בשביל התארגנות חד צדדית, תוך חידוש הלחימה לאחר מכן.
בפועל, משמעות המונח הודנה הייתה נתונה לפרשנות. ראשית, התפיסה לגבי מיהם הכופרים באסלאם השתנתה על-פי הנסיבות הפוליטיות באימפריה המוסלמית ובקשרי החוץ שלה. שנית, ההחלטה מתי להפסיק את ההודנה הייתה תלויה בשיקול דעתם של המנהיגים הפוליטיים והצבאיים. פעמים רבות הכרזה על "הודנה" הייתה לא יותר מתירוץ דתי לכינון יחסים תקינים עם עמים זרים. לכאורה, לא היה ויתור על האפשרות של מלחמה ב"כופרים", למעשה, היחסים התקינים נמשכו זמן רב בהתאם לאינטרסים של שני הצדדים.